Kim Jong-un alifuatilia majaribio ya kombora ya Jumatano kupitia runinga

Amepuuzilia mbali wito kutoka kwa balozi wa Marekani katika Baraza la Usalama la Umoja wa Mataifa wa kuvunja uhusiano na Korea Kaskazini.

Hii ni baada ya Pyongyang kufanyia majaribio kombora jingine.

Urusi imekuwa ikisema kwamba vikwazo na hatua nyingine za kuiadhibu Korea Kaskazini haziwezi kufanikiwa. Badala yake imekuwa ikihimiza kuwepo mashauriano.

Marekani imetahadharisha kwamba serikali ya Korea Kaskazini "itaangamizwa kabisa" iwapo vita vitazuka.

Trump: Tutaiangamiza Korea Kaskazini iwapo vita vitazuka

Bomu la Korea Kaskazini lilisababisha 'maporomoko ya ardhi'

Jumatano, Korea Kaskazini ilifanyia majaribio kombora lake la kwanza katika kipindi cha miezi miwili.

Taifa hilo lilisema kombora hilo linaweza kushambulia eneo lolote Marekani bara.

Hata hivyo, wataalamu wa masuala ya ulinzi wametlia shaka uwezo wa taifa hilo kuwa na teknolojia inayowawezesha kurusha kombora lenye kichwa cha silaha ambalo linaweza kutoka nje ya anga ya dunia na kurejea tena bila kuharibika.

Lavrov amesema nini hasa?

Akiongea wakati wa ziara katika mji mkuu wa Belaruss, Minsk, Bw Lavrov ameuliza iwapo Marekani inatafuta kila sababu ya kuiangamiza Korea Kaskazini.

"Mtu anapata taswira kwamba kila kitu lazima kifanywe kuhakikisha Kim Jong-un 'anarukwa na akili' na kufanya kitendo kingine ambacho si cha busara," amesema.

Wamarekani, amesema, "wanafaa kutufafanulia sisi sote ni nini wanachokitafuta".

"Iwapo wanatafuta kisingizio cha kuiangamiza Korea Kaskazini, kama alivyosema balozi wa Marekani katika Baraza la Usalama la Umoja wa Mataifa, basi nawaseme waziwazi na hebu kiongozi wa Marekani athibitishe hilo."

Huku akihimiza kufanyika kwa mazungumzo mapya na Korea Kaskazini, Bw Lavrov ameongeza: "tayari tumesisitiza mara kadha kwamba kipindi cha vikwazo kimsingi kimefikia kikomo, na kwamba maazimio ambayo yalileta vikwazo hivyo yalifaa kuwa na hitaji la kuanzishwa upya kwa mchakato wa kisiasa, hitaji la mazungumzo mapya.

"Lakini Wamarekani... \n\nNipe kichwa kizuri cha makala hapo juu.
Korea Kaskazini: Urusi yadai Marekani inamchokoza Kim Jong-un